OpenLLM-France/wikimedia huggingface dataset:
# Mor

Mor, Maureksha o Mayurakshi és un riu de Bengala Occidental, causant de nombroses inundacions. Neix a la muntanya Trikut a 16 km de Deogarh a Jharkhand i després de córrer en aquest estat amb el nom de Motihara entra a Bengala i passa pels districtes de Birbhum i Murshidabad, fins que desaigua al riu Hugli. Té una llargada de 250 km i els principals afluents foren el Brahmani, Dwaraka, Bakeswar o Bakreshwar i Kopai. El nom literalment vol dir "ull del gall d'indi" (mayur o mor = gall d'indi; akshi o eksha = ull) per les seves aigües clares. La seva corrent és molt forta durant les pluges, i en canvi porta molt poca aigua durant uns set mesos d'estació seca. Ha causat diverses inundacions devastadores com les de 1787 i la de 1902. El 1955 es va construir la presa de Massanjore amb finançament canadenc. També cal esmentar la presa de Tilpara. Després de 1960 les inundacions causades pel riu el 1978, 1998, 1999 i 2000 foren menys devastadores.

## Batalla del Mor

Prop del naixement es veuen les ruïnes d'una fortalesa construïda per Khusial Singh, un aventurer rajput que es va establir com a raja de les tribus de la muntanya al segle xviii fins que fou mort en batalla al peu de la muntanya pel raja kshattriya d'Handua en un lloc anomenat en endavant Rajamara.

## Bibliografia

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.

## Enllaços externs

* Tilpara.
Viccionari
# Dorodango

El Dorodango (en japonès: 泥だんご, literalment "Doro" és fang i "Dango" és una espècie de bola) és una tècnica escultòrica i alhora un joc japonès en el qual els participants transformen un tou de fang en una bola brillant i polida només emprant aigua i les seves pròpies mans. Els jugadors més experts fan boles que s'assemblen a bales o boles de billar.

## Tècnica

La realització d'un dorodango bàsic és un passatemps tradicional per als nens a l'escola. Hi ha diverses tècniques, però en totes elles el nucli de la bola està fet de fang bàsic modelat amb cura a mà per ser el més rodó possible. Aquest nucli es deixa assecar i després s'empolsa de manera metòdica i acurada amb un sòl finament tamisat per crear una escorça de diversos mil·límetres de gruix al voltant del nucli. Una vegada que la bola està totalment endurida, se li treu lluentor manualment i s'exhibeix. A continuació, es pot utilitzar un drap per polir suaument la superfície. Un cop completat, pot semblar una esfera de pedra polida, però encara és molt fràgil. El procés requereix diverses hores i un enfocament acurat per no trencar la pilota.

## Curiositats

A l'episodi "End with a Bang" (Episodi 113) de la sèrie del Discovery Channel MythBusters, que es va emetre per primera vegada el 12 de novembre de 2008, Adam Savage i Jamie Hyneman van investigar la veritat darrere dels refranys quotidians. Van utilitzar la tècnica del dorodango per crear esferes de fem amb l'objectiu de contrastar el mite que "no es pot polir un fem". Amb un mesurador de brillantor, van mesurar nivells de brillantor superiors al valor de 70 unitats de brillantor. Van arribar a les 106 unitats a les femtes d’estruç i a les 183 a les femtes de lleó. Per tant, van considerar que el mite era fals.
A l'episodi 14, "Footsteps", de la sèrie d'anime Your Lie in april, el personatge Tsubaki Sawabe poleix un dorodango per mostrar al protagonista, Kousei, en una seqüència de flashback. Tanmateix, es desfà en algun moment de la seqüència abans que ella pugui mostrar Kousei, representant d'aquesta manera els seus sentiments.

## Referències

* ↑ sugarhi911Follow. «Dorodango» (en anglès). [Consulta: 12 gener 2019].
* ↑ «create». dorodango. Arxivat de l'original el 2016-12-26. [Consulta: 14 gener 2017].
* ↑ «揇偩傫偛». kyokyo-u.ac.jp. Arxivat de l'original el 2006-06-03.
* ↑ «MythBusters Idioms Special». . MythBusters, Temporada:6 , episodi:113, 12-11-2008. « »
* ↑ «Your lie in April» (en anglès).
# Gegant de Manio

El gegant de Manio és un menhir de 6,5 m d'alçada situat a la localitat bretona de Carnac, al departament Morbihan de Bretanya (estat francés). Prop d'aquest menhir, es pot veure el famós alineament de Kerlescan. Zacharie Le Rouzic tornà a erigir-lo al 1900. També a prop d'aquest menhir es pot veure el Rectangle de Manio, un túmul de 37 m de llarg, i de 7 m d'amplària al costat oest per altres 10 m al costat est. El menhir té la forma d'un dit.
# Mount Davidson (Califòrnia)

Mount Davidson és el punt natural més alt de la ciutat de San Francisco, Califòrnia, amb una altitud de 283 metres (928 peus). Es troba prop del centre geogràfic de la ciutat, al sud de Twin Peaks i Portola Drive i a l'oest de Diamond Heights i Glen Park. És un dels Set Turons, "Seven Hills" de la ciutat.
Mount Davidson té al seu cim una gran creu de ciment.

## Història

Adolph Sutro va comprar aquesta parcel·la l'any 1881. Primer es va anomenar "Blue Mountain" i va ser rebatejada "Mount Davidson," per George Davidson, un membre del Sierra Club.

## La creu

La primera creu provisional va ser erigida l'any 1923, la segona ho va ser l'any 1924. La tercera es va posar l'any 1931.
L'any 1933 el batlle Angelo Joseph Rossi va decidir fer una gran creu per commemorar els primers pioners de Califòrnia. La creu definitiva feia 31 m d'alti estava feta de ciment i d'acer. Va ser inaugurada pel president Franklin D. Roosevelt el 24 de març de 1934.
Aquesta matixa creu ha estat objecte de debat entre els residents de San Francisco. L'any 1991 la Unió Americana per les Llibertats Civils, l'American Jewish Congress, i l'Americans United for Separation of Church and State van demandar la ciutat sobre la propietat de la creu. L'any 1997 el 1997 la Ciutat va subhastar 0,38 acres de la parcel·la, incloent-hi la creu, al millor postor que va ser The Council of Armenian American Organizations of Northern California els quals van instal·lar-hi una placa de bronze en memòria de les víctimes del genocidi armeni de 1915.

## Referències

* ↑ «Mt. Davidson Cross in San Francisco, California». [Consulta: 18 gener 2010].
* ↑ «Madie Brown». MtDavidson.org. Arxivat de l'original el 2013-12-28. [Consulta: 26 setembre 2010].
* ↑ «Council of Armenian Organizations of Northern California». Arxivat de l'original el 2009-04-27. [Consulta: 18 gener 2010].

## Enllaços externs

* MtDavidson.org History of Mount Davidson Cross and Neighborhoods
* Armenian Genocide Memorial
* History of Mount Davidson
* Mount Davidson Park: San Francisco Recreation and Parks Department Arxivat 2014-11-06 a Wayback Machine.
# Aillon-le-Vieux

Aillon-le-Vieux és un municipi francès situat al departament de la Savoia i a la regió d'Alvèrnia-Roine-Alps. L'any 2007 tenia 173 habitants.

## Demografia
### Població

El 2007 la població de fet d'Aillon-le-Vieux era de 173 persones. Hi havia 72 famílies de les quals 24 eren unipersonals (12 homes vivint sols i 12 dones vivint soles), 20 parelles sense fills, 24 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 149 habitatges, 75 eren l'habitatge principal de la família, 53 eren segones residències i 20 estaven desocupats. 136 eren cases i 13 eren apartaments. Dels 75 habitatges principals, 57 estaven ocupats pels seus propietaris, 12 estaven llogats i ocupats pels llogaters i 6 estaven cedits a títol gratuït; 1 tenia una cambra, 9 en tenien dues, 17 en tenien tres, 23 en tenien quatre i 25 en tenien cinc o més. 58 habitatges disposaven pel capbaix d'una plaça de pàrquing. A 38 habitatges hi havia un automòbil i a 28 n'hi havia dos o més.

## Economia

El 2007 la població en edat de treballar era de 105 persones, 79 eren actives i 26 eren inactives. De les 79 persones actives 74 estaven ocupades (45 homes i 29 dones) i 5 estaven aturades (1 home i 4 dones). De les 26 persones inactives 8 estaven jubilades, 4 estaven estudiant i 14 estaven classificades com a «altres inactius».

### Ingressos

El 2009 a Aillon-le-Vieux hi havia 73 unitats fiscals que integraven 169,5 persones, la mediana anual d'ingressos fiscals per persona era de 14.943 €.

### Activitats econòmiques

Dels 6 establiments que hi havia el 2007, 1 era d'una empresa de fabricació d'altres productes industrials, 2 d'empreses de construcció, 1 d'una empresa de comerç i reparació d'automòbils, 1 d'una empresa d'hostatgeria i restauració i 1 d'una entitat de l'administració pública.
Dels 3 establiments de servei als particulars que hi havia el 2009, 1 era una fusteria, 1 lampisteria i 1 electricista.
L'any 2000 a Aillon-le-Vieux hi havia 11 explotacions agrícoles que ocupaven un total de 490 hectàrees.

## Equipaments sanitaris i escolars

El 2009 hi havia una escola elemental integrada dins d'un grup escolar amb les comunes properes formant una escola dispersa.

## Poblacions més properes

El següent diagrama mostra les poblacions més properes.

## Referències

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Emploi et population active 1999 et 2007
* ↑ Revenus fiscaux des ménages en 2008
* ↑ Créations et stock d'établissements par commune en 2009
* ↑ Nombre d'équipements des services aux particuliers
* ↑ Exploitations agricoles
* Résumé statistique Fitxa resum de dades estadístiques d'Aillon-le-Vieux a l'INSEE.
* Évolution et structure de la population Fitxa amb el detall de dades d'Aillon-le-Vieux a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Binford

Binford és una població dels Estats Units a l'estat de Dakota del Nord. Segons el cens del 2000 tenia 201 habitants.

## Demografia

Segons el cens del 2000, Binford tenia 201 habitants, 94 habitatges, i 57 famílies. La densitat de població era de 221,7 hab./km².
Dels 94 habitatges en un 25,5% hi vivien nens de menys de 18 anys, en un 53,2% hi vivien parelles casades, en un 6,4% dones solteres, i en un 38,3% no eren unitats familiars. En el 35,1% dels habitatges hi vivien persones soles el 27,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,14 i el nombre mitjà de persones que vivien en cada família era de 2,79.
Per edats la població es repartia de la següent manera: un 20,9% tenia menys de 18 anys, un 6% entre 18 i 24, un 19,4% entre 25 i 44, un 20,9% de 45 a 60 i un 32,8% 65 anys o més.
L'edat mediana era de 47 anys. Per cada 100 dones de 18 o més anys hi havia 78,7 homes.
La renda mediana per habitatge era de 25.375 $ i la renda mediana per família de 30.000 $. Els homes tenien una renda mediana de 25.938 $ mentre que les dones 18.125 $. La renda per capita de la població era de 14.459 $. Entorn del 3,3% de les famílies i el 5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Binford». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 9 agost 2010].
* ↑ «Geographic Comparison Table- Binford». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 9 agost 2010].
# Beat Domènec

«Beat Domènec» té aquests significats:
* Beat Domènec Castellet (Esparreguera, 1597 - Nagasaki, Japó, 1628), frare dominic missioner al Japó on va morir màrtir
* Beat Domènec i Gregori d'Aragó (Aragó, c. 1300 - Perarrua, Ribagorça, segle xiv), frares aragonesos de l'orde de Sant Domènec
# Dècada del 1120 aC

La dècada del 1120 aC comprèn el període que va des de l'1 de gener del 1129 aC fins al 31 de desembre del 1120 aC.

## Esdeveniments

* Destrucció de Troia
* Fundació de la Dinastia Zhou

## Necrològiques

* Timoetes, rei llegendari d'Atenes
# Gegant dels Ferrocarrils de la Generalitat de Catalunya

Gegant dels Ferrocarrils de la Generalitat de Catalunya, o simplement Trenot, és un gegant que representa un cap d'estació d'aspecte bonhomiós i simpàtic. Va vestit amb faldilla negra i jaqueta vermella, colors que recorden l'uniforme dels treballadors dels ferrocarrils catalans, i porta tres complements ben característics de la professió: un xiulet, una banderola i una gorra de plat.
El gegant va néixer l'any 2004 amb motiu del vint-i-cinquè aniversari dels Ferrocarrils de la Generalitat de Catalunya, empresa que n'és propietària. És obra de l'imatger Jordi Grau, del taller egarenc d'escultura i imatgeria popular El Drac Petit.
L'estrena oficial d'en Trenot va ser el mes d'octubre d'aquell mateix any, durant la festa major de Sarrià, i l'apadrinaren els gegants Pau i Llibertat, de la Vila de Gràcia, i en Manelic i la Núria, de Ribes de Freser. Tot seguit van fer una cercavila pels carrers del barri acompanyats de més gegants vinguts de tot el país.
La Colla Gegantera de Sarrià és l'encarregada de custodiar el gegant Trenot, entre més, i de portar-lo a participar en festes i cercaviles que s'organitzen per tot Catalunya. I quan no surt es pot visitar, perquè és exposat a la seu del districte de Sarrià – Sant Gervasi, juntament amb més gegants de la zona, companys de sortides.

## Referències

* 1 2 3 4 «Gegant dels Ferrocarrils de la Generalitat de Catalunya». Cultura popular de Barcelona. Barcelona: Institut de Cultura de Barcelona Web (CC-BY-SA via OTRS).
# Muntanya de Sant Salvador

La muntanya de Sant Salvador és una serra situada al municipi de Camarasa, a la comarca de la Noguera, amb una elevació màxima de 599 metres. És un contrafort meridional de la serra de Mont-roig.

## Referències

* ↑ Aquest topònim figura al «Nomenclàtor oficial de toponímia de Catalunya». www.gencat.cat. Departament de Territori i Sostenibilitat, Generalitat de Catalunya, 01-01-2015.
* ↑ Institut Cartogràfic de Catalunya
# Ait Tamlil

Ait Tamlil (en àrab آيت تامليل, Āyt Tāmlīl; en amazic ⴰⵢⵜ ⵜⴰⵎⵍⵉⵍ) és una comuna rural de la província d'Azilal, a la regió de Béni Mellal-Khénifra, al Marroc. Segons el cens de 2014 tenia una població total de 19.930 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Binerbo

Un binerbo o minervo és un fogueró que es feia la nit de matances per tal de celebrar amb festa i butlla la tasca acabada. La tradició és recollida als pobles mallorquins de Montuïri i Porreres.
Durant el dia, mentre els adults es dedicaven a les tasques pròpies del tractament del porc, els més petits de la casa recorrien les voreres per tal de tallar batzers i omplir-ne un carretó. Un cop en tenien els suficients tornaven a les cases on preparaven el foc que encendrien el vespre.
Havent acabat les feines de les matances, grans i petits es reunien vora el foc per cantar, ballar i botar les brases. La festa celebrava l'èxit del procés i la disposició de queviures carnis per tot l'any.
Una de les cançons és aquesta:
Es binerbo era tan gros que arribava a ses teulades; més de dotze carretades i encara en sobrava un tros
L'origen del mot sembla trobar-se en el foguerons que feien els estudiants de Monti-sion en honor de Santa Catalina (identificada amb la deessa grega Minerva).

## Referències

* ALCOVER, AM i MOLL FdB.: Diccionari català-valencià-balear, Tom 7, Ed Moll, Palma, 1980, p 431
* BARCELÓ M i ENSENYAT G.: Els nous horitzons culturals a Mallorca al final de l'Edat Mitjana, Documenta Balear, Palma, 2000.
# Beat (desambiguació)

«Beat» té aquests significats:
* Beat, títol que l'Església Catòlica dona a persones que mereixen una veneració per la santedat de la seva vida, després d'un procés de beatificació
* beat o beatus, còdex medieval manuscrit, generalment il·lustrat i escrit entre els segles x i xiii, que copia els textos dels comentaris a l'Apocalipsi del monjo Beat de Liébana
* Beat, membre de la generació beat, autors literaris i musicals d'un corrent que es donà als Estats Units els anys 1950
* Biografies:
** Beat de Liébana monjo i sant del segle viii, autor dels Commentaria in Apocalypsim, obra de gran difusió a l'alta edat mitjana, els exemplars de la qual són coneguts com a beats
** Beat de Cerbi, sant llegendari pirinenc, venerat a l'ermita de Sant Beado (la Guingueta d'Àneu)
** Beat (bisbe d'Urgell)
** Beat de Tui, bisbe de Tui al segle vii
Viccionari
# Copa de Puerto Rico

La Copa de Puerto Rico fou una competició de Puerto Rico de futbol.

## Historial

| Temporada | Campió | Resultat | Finalista | Seu |
| 2000 | Tampa Bay Mutiny | lliga | Costa Rica U-23 | Estadi Sixto Escobar |
| 2006 | Fraigcomar | 2–1 | Academia Quintana | |

## Referències

* ↑ «Mutiny set for three games in Puerto Rico». St. Petersburg Times, 22-02-2000 [Consulta: 25 abril 2017].
* ↑ Zumbado Alvarado, Sandra «La Sub-23 contra el Tampa Bay». La Nación, 24-02-2000 [Consulta: 25 abril 2017].
* ↑ «'Signals' From The Football Confederation - News - Sportcal». Arxivat de l'original el 2019-03-30. [Consulta: 15 juny 2019].
* ↑ El Huracan Azul PR. «Puerto Rico vs Tampa Bay Mutiny (Partido Completo)», 09-03-2015.
* ↑ «Copa Puerto Rico (San Juan) 2000».
# Grau del Traver

El Grau del Traver, o Grauet del Traver, és un pas de corriol de muntanya situat a 725 m d'altitud al terme municipal de Sant Quirze Safaja, al Moianès.
Està situat a la mateixa cinglera dels Cingles de Bertí, al nord-est de les Costes del Traver, al sud-est de Cal Mestret i al sud-oest de Puiggiró. És a prop i a ponent del Grau Mercader.
# Albert Viciano i Vives

Albert Viciano i Vives (Castelló de la Plana, Plana Alta, 21 d'agost de 1956) és un sacerdot, teòleg i professor universitari. És degà de la Facultat Antoni Gaudí des del 2022.

## Trajectòria

Està llicenciat en Filologia Clàssica per la Universitat de Granada (1980), llicenciat (1982) i Doctor en Teologia (1984) i Doctor en Filologia Clàssica (1993) per la Universitat de Navarra (Pamplona).
Va ser ordenat sacerdot pel Papa Joan Pau II en la Basílica de Sant Pere (Roma), el 31 de maig de 1984.
Des del mes de setembre de l'any 2012 és professor de Patrologia i Cristianisme Primitiu a l'Institut Teològic Sant Fructuós de Tarragona i professor de Llengua Llatina i Patrologia a la Facultat de Teologia de Catalunya (Barcelona). El 2 d'octubre de 2014 va ser erigida la nova Facultat “Antoni Gaudí” d'Història de l'Església, Arqueologia i Arts Cristianes (Barcelona), de la qual és Professor Ordinari des dels seus inicis. El 2 de novembre de 2022 va ser nomenat Degà d'aquesta Facultat. Va obtenir a la Facultat de Teologia de Paderborn (Alemanya) l'habilitació per a la docència i recerca en la seva especialitat (Patrologia i Història de l'Església Antiga) l'any 1999. Va treballar com a Professor Ajudant en aquesta Facultat de Teologia des d'octubre de 1997 fins al setembre de 1999.
Viciano anteriorment va treballar com a becari de la Fundació Alexander von Humboldt en el “Franz Joseph Dölger-Institut” de la Universitat de Bonn (Alemanya), un centre especialitzat en l'estudi de l'Antiguitat Tardana i en les relacions entre Antiguitat i Cristianisme, des de gener de 1988 fins a setembre de 1989. També ha treballat com a professor de Teologia durant 12 anys a la Universitat de Navarra (des d'octubre de 1984 fins a setembre de 1997) i 12 anys en la Universitat Catòlica Sant Antoni de Múrcia (des d'octubre de 1999 fins a l'agost de 2012).

## Referències

* ↑ «“La mancança d’estudis humanístics fa la societat més fàcil de manipular”». Catalunya Cristiana, 06-12-2022. [Consulta: 16 desembre 2023].
* ↑ «El Dr. Albert Viciano, nuevo vicedecano de la Facultad Antoni Gaudí» (en castellà). Església Arxidiocesana de Barcelona, 27-01-2020. [Consulta: 14 febrer 2023].
* ↑ «Albert Viciano, nou degà de la Facultat Antoni Gaudí». Conferencia Episcopal Tarraconense, 02-11-2022. [Consulta: 14 febrer 2023].
* ↑ «El Dr. Albert Viciano, prevere de l'Arxidiòcesi, és nomenat degà de la Facultat Antoni Gaudí». Arquebisbat de Tarragona, 02-11-2022. [Consulta: 14 febrer 2023].
* ↑ «El Dr. Albert Viciano, nou degà de la Facultat Antoni Gaudí (AUSP)». Institut Superior de Ciències Religioses Sant Fructuós, 02-11-2022. [Consulta: 14 febrer 2023].
* ↑ «Albert Viciano, nou degà de la Facultat Antoni Gaudí». Catalunya Religió, 02-11-2022 [Consulta: 14 febrer 2023].
# Grau de coherència

En òptica quàntica, les funcions de correlació s'utilitzen per caracteritzar les propietats estadístiques i de coherència d'un camp electromagnètic. El grau de coherència és la correlació normalitzada dels camps elèctrics; en la seva forma més simple, denominada $g^{(1)}$. És útil per quantificar la coherència entre dos camps elèctrics, tal com es mesura en un Michelson o un altre interferòmetre òptic lineal. La correlació entre parells de camps, $g^{(2)}$, normalment s'utilitza per trobar el caràcter estadístic de les fluctuacions d'intensitat. La correlació de primer ordre és en realitat la correlació amplitud-amplitud i la correlació de segon ordre és la correlació intensitat-intensitat. També s'utilitza per diferenciar estats de llum que requereixen una descripció mecànica quàntica i aquells per als quals els camps clàssics són suficients. Consideracions anàlogues s'apliquen a qualsevol camp de Bose en física subatòmica, en particular als mesons (cf. correlacions de Bose-Einstein).
La funció de correlació de primer ordre normalitzada s'escriu com:
$g^{(1)}(\mathbf {r} _{1},t_{1};\mathbf {r} _{2},t_{2})={\frac {\left\langle E^{*}(\mathbf {r} _{1},t_{1})E(\mathbf {r} _{2},t_{2})\right\rangle }{\left[\left\langle \left|E(\mathbf {r} _{1},t_{1})\right|^{2}\right\rangle \left\langle \left|E(\mathbf {r} _{2},t_{2})\right|^{2}\right\rangle \right]^{\frac {1}{2}}}},$
on $\langle \cdots \rangle$ denota una mitjana de conjunt (estadística). Per als estats no estacionaris, com els polsos, el conjunt està format per molts polsos. Quan es tracta d'estats estacionaris, on les propietats estadístiques no canvien amb el temps, es pot substituir la mitjana del conjunt per una mitjana de temps. Si es limita a planejar ones paral·leles entre si $\mathbf {r} =z$ .
En aquest cas, el resultat dels estats estacionaris no dependrà de $t_{1}$, però amb el retard $\tau =t_{1}-t_{2}$ (o $\tau =t_{1}-t_{2}={\frac {z_{1}-z_{2}}{c}}$ si $z_{1}\neq z_{2}$).
Això ens permet escriure un formulari simplificat
$g^{(1)}(\tau )={\frac {\left\langle E^{*}(t)E(t+\tau )\right\rangle }{\left\langle \left|E(t)\right|^{2}\right\rangle }},$
on ara hem fet una mitjana de t .

## Aplicacions

En interferòmetres òptics com l'interferòmetre de Michelson, l'interferòmetre de Mach-Zehnder o l'interferòmetre de Sagnac, es divideix un camp elèctric en dos components, s'introdueix un retard de temps a un dels components i després els recombina. La intensitat del camp resultant es mesura en funció del retard de temps. En aquest cas específic que implica dues intensitats d'entrada iguals, la visibilitat del patró d'interferència resultant ve donada per:

## Referències

* ↑ «Optica Publishing Group» (en anglès). [Consulta: 24 novembre 2022].
* ↑ Zernike, F. «The concept of degree of coherence and its application to optical problems» (en anglès). Physica, 5, 8, 01-08-1938, pàg. 785–795. DOI: 10.1016/S0031-8914(38)80203-2. ISSN: 0031-8914.
* ↑ Marlan O. Scully. Quantum Optics (en anglès). Cambridge University Press, 4 September 1997, p. 111ff. ISBN 978-1-139-64306-1.
* ↑ «Archived copy» (en anglès). Arxivat de l'original el 2017-01-22. [Consulta: 25 setembre 2016].
# Adelaida de Roergue

Adelaida de Roergue (v 895 –?), era filla d'Ermengol, comte de Roergue i d'Adelaida.
Es casà l'any 915 amb Rodolf I, comte de Turena, i van tenir un fill: